Ak máš 13 a viac rokov, baví Ťa tanec alebo spev, tak príď na náborový tréning a pridaj sa k nám!
Sme partia mladých, veselých a dobrých kamarátov a amatérskych tanečníkov. Robíme to, čo nás všetkých baví a spája. Sme radi za každého nového člena. Ak sa doma nudíš, nemáš do čoho pichnúť, chceš spoznať nových ľudí a hlavne slovenský folklór so všetkým, čo k tomu patrí – tak príď medzi nás!
Ak máš obavy, hanbíš sa alebo nie si si istý, príď sa nezáväzne pozrieť ako prebiehajú tréningy a kľudne zober so sebou i kamarátov, nech v tom nie si sám.
Zdá sa to ťažké? Zo začiatku je všetko ťažšie, ale nikto predsa učený z neba nepadol – každý sme nejako začínali. Sme síce amatérski tanečníci, ale trochu driny a snahy bude potreba. Najdôležitejšie ale je, aby to bola zábava a mal si dobrý pocit zo seba a z dobre vykonanej práce.
Kam? Námestie slobody 1400, presklenný vchod, druhé poschodie (medzi Klubom mladých CVČ a Country salónom).
Kedy? Streda 18,00 a Piatok 18,00.
Čo so sebou? Veci na cvičenie (tričko, kraťasy/tepláky, dievčatá sukne, halové tenisky/cvičky).
Ale hlavne čo? Dobrú náladu!
FS Váh Púchov